Medja ta' madwar tliet infermiera qed jitilqu mill-impjieg tagħhom fl-Isptar Mater Dei kull ġimgħa, jgħid il-kap tal-union Paul Pace, li għal darb'oħra jagħmel enfasi dwar il-kriżi li hemm fis-settur tas-saħħa. Jidher li numru ta' infermiera qed jirreżenzjaw biex imorru jaħdmu fir-Renju Unit, fejn l-infermiera barranin u l-familja tagħhom qed ikunu mwiegħda ċittadinanza, akkomodazzjoni b'xejn u paga ferm aħjar milli għandhom f'pajjiżna. Ir-Renju Unit qed jagħmel dan biex ikampa mal-kriżi li hemm fil-pajjiż. Il-Kap tal-Malta Union of Midwives and Nurses (MUMN) qal li l-burnout, l-istress u n-nuqqas ta' infermiera ġodda qed jaggravaw il-problema. "Qed nitkellmu fuq tliet riżenji fil-ġimgħa… u dak biss f'Mater Dei," qal Pace. "Ix-xogħol sar għeja u kbira," jgħid Pace. Barra minn hekk, huma qed jiġġieldu kontra pajjiżi oħra li qed joffru kundizzjonijiet aħjar u wkoll qed ikollhom każijiet li l-infermiera qed jirtiraw qabel iż-żmien għax ma jifilħux iktar stress bħal dan. Hu jistqarr li madwar 100 infermier biss qed jiggradwa kull sena, u madwar 20 minnhom ikomplu b'aktar studju li jfisser li ma jidħlux għax-xogħol. B'hekk in-numru ta' gradwati mhux ikopri għan-nuqqasijiet li jkun hemm. Skont Pace, madwar 100 infermier biss ggradwaw is-sena li għaddiet, b'aktar minn 20 għaddew għal aktar studju, jiġifieri ma daħlux fil-forza tax-xogħol. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Raġel Jinstab Għarwien Ħuta Ġewwa L-Ħitan Ta' Teatru! Bil-Filmat: Ray Attard U Diane Nikolic B'Membru Ġdid Fil-Familja Tagħhom Bil-Filmat: Sitwazzjoni Mhux Tas-Soltu Ġewwa Tal-Linja Aktar Kmieni Llum! Bil-Filmat: "Jien Minix Giddieba" - Moira Delia Titlaq 'Il Barra Mill-Istudjo